Internisti

Emërtimi implikon një mjek që merret me sëmundjet e organeve "të brendshme". Ky përcaktim është sidoqoftë disi i pasaktë, pasi që shumica e mjekëve (përjashto p. sh. dermatologët) bëjnë pikërisht këtë e shumë prej tyre (kirurgjët, radiologët, anestezistët) nuk janë internistë.  

Internist është një term që i përket një brezi shumë të gjerë specialitetesh jo-kirurgjikale. Edhe neurologjia i përkiste dikur mjekësisë së brendshme, sot disiplinë e veçantë.  

Specialitetet e mjekësisë së brendshme (interniste):

 Endokrinologjia, përfshinë Diabetologjinë (sëmundjet e gjëndrave endokrine, si hipofiza, pankreasi endokrin, tiroidea, mbiveshka etj.)
 Gastroenterologjia (sëmundjet e zorrëve, pankreasit, mëlçisë, si dhe tëmthit)
 Hematologjia (sëmundjet e gjakut)
 Onkologjia (sëmundjet kancerike)
 Infektologjia (sëmundjet infektive)
 Kardiologjia (sëmundjet e zemrës)
 Nefrologjia (sëmundjet e veshkave)
 Pneumologjia (sëmundjet e mushkërive)
 Reumatologjia (sëmundjet e kyçeve e të sistemit imunitar)

Mjek internist i përgjithshëm është gjithashtu një specialitet i mundshëm i mjekësisë së brendshme. Gjithashtu specialitetet e mësipërme mund të jenë të bashkuara, ose të ndara në subspecialitete (p.sh. hematologjia e onkologjia mund të jenë sëbashku).  

Përfundimisht mund të thuhet se shumica e mjekëve i përkasin dy grupeve kryesore të specialiteteve: interniste e kirurgjike.

 Shiko edhe këtë 
 Mjekësia

 Lidhje të jashtme 

Kategoria:Profesione mjekësore